**TUKUMA NOVADA PAŠVALDĪBA**

Iestādes reģistrācijas Nr. 90000050975

Talsu iela 4, Tukums, Tukuma novads, LV-3101

Tālrunis 63122707, mobilais tālrunis 26603299, 29288876

[www.tukums.lv](http://www.tukums.lv) e-pasts: [pasts@tukums.lv](mailto:pasts@tukums.lv)

|  |
| --- |
|  |

Tukumā

|  |  |  |  |
| --- | --- | --- | --- |
| Droša elektroniskā paraksta un tā laika zīmoga datums | | Nr. | TND/1-22/23/1178 |
| Uz | 08.02.2023 | Nr. | --- |

**Zemkopības ministrijai**

Paziņošanai eAdresē

**Par valsts meža zemes atsavināšanas**

**ierosinājuma papildinājumiem**

Tukuma novada pašvaldībā (turpmāk – pašvaldība) 2023. gada 7. februārī saņemta Zemkopības ministrijas vēstule “Par valsts meža zemes atsavināšanu Tukuma novada Irlavas pagastā” (reģ. nr.1120). Vēstulē Zemkopības ministrija aicina pašvaldību papildināt tās nosūtīto 2021. gada 20.augusta vēstuli Nr. TND/1-22/21/2799 “Valsts meža zemes atsavināšanas ierosinājums” (turpmāk – Atsavināšanas ierosinājums). Pamatojoties uz minēto, papildinām Atsavināšanas ierosinājumu ar sekojošo:

Saskaņā ar Tukuma novada teritorijas plānojuma 2011. – 2023.gadam grozījumiem, kuri apstiprināti ar Tukuma novada domes 2022. gada 26. janvāra lēmumu “Par Tukuma novada teritorijas plānojuma 2011.–2023. gadam grozījumu apstiprināšanu” un izdoti kā pašvaldības saistošie noteikumi Nr. 10 “Grozījumi Tukuma novada domes 2012. gada 26. aprīļa saistošajos noteikumos Nr. 12 “Tukuma novada teritorijas izmantošanas un apbūves noteikumi” (turpmāk – Apbūves noteikumi) nekustamā īpašuma “Studentkalna estrāde”, Irlavas pagastā, Tukuma novadā, kadastra numurs 9054 002 0269 zemes vienībai ar kadastra apzīmējumu 9054 002 0267 un zemes vienībai ar kadastra apzīmējumu 9054 002 0268, Irlavas pagastā, noteikts funkcionālais zonējums *Dabas un apstādījumu teritorija (DA).*

Saskaņā ar Apbūves noteikumu 467. punktu Dabas un apstādījumu teritorija (DA) ir funkcionālā zona, ko nosaka, lai nodrošinātu rekreācijas, tūrisma, kvalitatīvas dabas un kultūrvides un līdzīgu funkciju īstenošanu dabas teritorijās.

Saskaņā ar Apbūves noteikumu 4.9.1.2. apakšnodaļu kā viens no galvenajiem izmantošanas veidiem tiek noteikts: Labiekārtota ārtelpa: dārzs, labiekārtots parks, parks vai mežaparks, ietverot apstādījumus un labiekārtojuma infrastruktūru, tai skaitā mazēkas, inženierbūves, dīķus un citus objektus atpūtas un fizisko aktivitāšu nolūkam un citu ārtelpas funkciju nodrošināšanai. Apbūves noteikumu 4.9.1.3. apakšnodaļa nosaka Teritorijas papildizmantošanas veidus un viens no tiem paredz: Kultūras iestāžu apbūve: brīvdabas estrāde, izstāžu ēka, koncertzāle, muzejs, vai bibliotēka.

Saskaņā ar Ministru kabineta 2013. gada 30. aprīļa noteikumiem Nr. 240 “Vispārīgie teritorijas plānošanas, izmantošanas un apbūves noteikumi” 5. punktu, pašvaldības teritorijas plānojumā vai lokālplānojumā, vai normatīvajos aktos dabas un vides aizsardzības jomā nav noteikts citādi, tad, lai nodrošinātu esošo un plānoto objektu funkcijas, visās teritorijās atļauta šāda izmantošana: pašvaldību ceļu, komersantu ceļu, māju ceļu, ielu, piebrauktuvju, gājēju ielu un ceļu, velosipēdu ceļu izbūve, kā arī esošo ielu un ceļu (tai skaitā valsts autoceļu) pārbūve.

Saskaņā ar iepriekš minēto, zemes vienību ar kadastra apzīmējumiem 9054 002 0267 un 9054 002 0268 plānotās funkcijas ir atbilstošas Tukuma novada teritorijas plānojuma atļautajai izmantošanai.

Ņemot vērā 2021. gada 20. augustā nosūtīto Atsavināšanas ierosinājumu un tam pievienotos dokumentus, pamatojoties uz Pašvaldību likuma 4.panta pirmās daļas 5.punktu, Meža likuma 44.panta ceturtās daļas 2.punkta a) apakšpunktu un c) apakšpunktu, Publiskas personas mantas atsavināšanas likuma 42. panta pirmo daļu un 43. pantu, Ministru kabineta 2006. gada 19. septembra noteikumu Nr. 776 “Valsts meža zemes atsavināšanas kārtība” 5.2.apakšpunktu, pašvaldība lūdz atsavināt, nododot pašvaldībai bez atlīdzības valstij piederošā nekustamā īpašuma “Kaļķene”, kadastra numurs 90540020004, daļu no zemes vienības ar kadastra apzīmējumu 90540020236 aptuveni 0,52 ha kopplatībā, saskaņā ar shēmu Atsavināšanas ierosinājuma 3.pielikumā.

Pašvaldības izpilddirektora vietnieks E. Dude

*Bičuša, 29163400*

*lelde.bicusa@tukums.lv*