Rīgā 29.06.2022. Nr.4.1-2\_04v5\_101\_22\_478

**DATUMU SKATĪT DOKUMENTA PARAKSTA LAIKA ZĪMOGĀ**

**REĢISTRĀCIJAS NUMURU SKATĪT DOKUMENTA PIELIKUMĀ**

**Tukuma novada pašvaldība**

Domes priekšsēdētāja G. Važas kungam

**Zemkopības ministrija**

Valsts sekretāram R. Kronberga kungam

**Par valsts meža zemes valdītāja maiņu**

Akciju sabiedrība „Latvijas valsts meži” (turpmāk - LVM) saņēma Tukuma novada domes Irlavas un Lestenes pagastu pārvaldes (turpmāk – Pašvaldība) 06.11.2019. vēstuli Nr. IL/1-24/19/67 “Par Studentkalna estrādi”, ar kuru Pašvaldība informēja, ka labprāt slēgtu ilgtermiņa zemes nomas līgumu par zemes zem pašvaldībai piederošās būves ar kadastra apzīmējumu 9054 002 0236 001 (turpmāk – Pašvaldības būve) un ar to saistīto zemes gabalu, jo šobrīd nav nepieciešamie līdzekļi zemes ierīcības projekta izstrādei, lai īstenotu zemes atsavināšanas procesu.

Pašvaldības būve 14.03.2006. ir ierakstīta Tukuma novada zemesgrāmatu nodaļas Irlavas pagasta zemesgrāmatas nodalījumā Nr. 1000 0020 9305 uz Pašvaldības vārda (pamats: 06.03.2006. uzziņa Nr. 3.14./112. un 04.03.2003. pieņemšanas – nodošanas akts). Pašvaldības būve atrodas uz Zemkopības ministrijas (turpmāk – ZM) valdījumā un LVM pārvaldīšanā esošā nekustamā īpašuma “Kaļķene” (kadastra Nr. 9054 002 0004) Irlavas pagastā, Tukuma novadā (turpmāk – Nekustamais īpašums), zemes vienības ar kadastra apzīmējumu 9054 002 0236 (turpmāk – Zemes vienība). Pamatojoties uz likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2. panta pirmo daļu un 8. panta ceturto daļu, Nekustamais īpašums ir ierakstīts Irlavas pagasta zemesgrāmatu nodalījumā Nr. 1000 0046 8915 uz valsts vārda ZM personā (pamats: Latvijas Valsts vēstures arhīva izziņa Nr. 5-JP-1041/3 par zemes piederību Meža departamentam uz 1939. gadu), attiecīgi, tā ir valsts meža zeme Meža likuma izpratnē.

LVM ar 24.05.2022. vēstuli Nr. 4.1-2\_040e\_101\_21\_409 “Par valsts nekustamā īpašuma “Kaļķene” (kadastrs Nr. 9054 002 0004) Irlavas pagastā, Tukuma novadā daļas atsavināšanu” informēja Pašvaldību, ka LVM ieskatā, atbilstošākais risinājums būtu Zemes vienības daļas ~0,42 ha platībā, kas ietver zemi zem Pašvaldības būves un ar to funkcionāli saistīto platību (turpmāk – Atsavināmā platība būves īpašumam) atsavināšana par labu Pašvaldībai pašvaldības autonomo funkciju īstenošanai, lai nodrošinātu likuma “Par pašvaldībām” 15. panta pirmajā daļā noteikto autonomo funkciju, un lūdza Pašvaldību izvērtēt minēto risinājumu. LVM norādīja, ka vienlaikus tiktu nodrošināts Civillikuma 968. pantā nostiprinātais zemes un būves vienotības princips, kas paredz, ka uz zemes uzcelta un cieši ar to savienota ēka/būve ir atzīstama par zemes daļu. Papildus LVM norādīja, ka, tā kā Nekustamais īpašums ir reģistrēts zemesgrāmatā, atsavināmās platības izdalīšanai no Zemes vienības, kuras kopplatība ir 18,1 ha, nepieciešams izstrādāt Zemes ierīcības projektu un piedāvāja sadalīšanas darbus, tai skaitā meža inventarizācijas datu aktualizāciju gan atsavināmajam, gan paliekošajam zemesgabalam, veikt sākotnēji par LVM līdzekļiem un izmantojot LVM resursus un pēc minēto darbu pabeigšanas un atsavināmā zemes gabala/-u reģistrēšanas zemesgrāmatā atsevišķā zemesgrāmatas nodalījumā, LVM iesniegs rēķinu Pašvaldībai par minēto izdevumu solidāru apmaksu.

LVM saņēma LVM un ZM adresētu Pašvaldības 20.08.2022. vēstuli Nr. TND/1-22/21/2799 “Valsts zemes atsavināšanas ierosinājums”, ar kuru Pašvaldība:

* informēja, ka Pašvaldība ar 22.06.2021. lēmumu “Par valsts nekustamā īpašuma “Kalķene”, Irlavas pagastā, Tukuma novadā, daļas atsavināšanu” (prot. Nr.10, 26.§) nolēmusi konceptuāli atbalstīt Nekustamā īpašuma Zemes vienības sadali un garantēt LVM solidāru izdevumu apmaksu, kas saistīti ar Zemes vienības sadali, meža inventarizācijas datu aktualizāciju un īpašumu reģistrāciju zemesgrāmatā;
* pamatojoties uz likuma “Par pašvaldībām” 15. panta pirmās daļas 5. punktu un Meža likuma 44. panta ceturtās daļas 2. punkta a) apakšpunktu, Publiskas personas mantas atsavināšanas likuma 42. panta pirmo daļu un 43. pantu, Pašvaldība lūdz atsavināt, nododot pašvaldībai bez atlīdzības valstij piederošā Nekustamā īpašuma daļu no Zemes vienības aptuveni ~0,52 ha kopplatībā – ~0,42 ha – zem Pašvaldības būves un funkcionāli saistīto zemes gabalu, un ~0,1 ha – piekļuves nodrošināšanai Pašvaldības būvei.

LVM saņēma Pašvaldības 21.08.2021. vēstuli Nr. TND/1-23/21/2800 “Garantijas vēstule izdevumu segšanai”, ar kuru Pašvaldība apliecina gatavību segt izdevumus un garantē solidāru apmaksu par darbiem, kas saistīti ar Nekustamā īpašuma Zemes vienības sadali (izdalot zemi zem Pašvaldības būves un funkcionāli saistīto zemes gabalu un zemi piekļuves nodrošināšanai), meža inventarizācijas datu aktualizāciju un atsavināmās zemes reģistrēšanu zemesgrāmatā atsevišķā zemesgrāmatu nodalījumā, atbilstoši LVM iesniegtajam rēķinam.

LVM informē, ka ir veikusi Nekustamā īpašuma Zemes vienības sadali un izveidojusi jaunu nekustamo īpašumu un aktualizējusi Nekustamā īpašuma sastāvu:

* no Nekustamā īpašuma sastāva dzēsta Zemes vienība 19,1 ha platībā un tās vietā Nekustamā īpašuma sastāvā ierakstīta ZM valdījumā un LVM pārvaldīšanā saglabājamā Zemes vienības daļa ar jaunu zemes vienības kadastra apzīmējumu 9054 002 0266 17,5963 ha platībā;
* izveidots jauns nekustamais īpašums “Studentkalna estrāde” (kadastra Nr. 9054 002 0296), Irlavā, Irlavas pagastā, Tukuma novadā. Minētajam nekustamajam īpašumam atvērts jauns Irlavas pagasta zemesgrāmatas nodalījums Nr. 100000626857, kura sastāvā ierakstīta jaunizveidotā zemes vienība ar kadastra apzīmējumu 9054 002 0267 0,4225 ha platībā un zemes vienība ar kadastra apzīmējumu 9054 002 0268 0,0988 ha platībā.

Ievērojot, ka Pašvaldība ar garantijas vēstuli apņēmās solidāri segt ar sadali saistītos izdevumus, LVM pielikumā nosūta Pašvaldībai apmaksai rēķinu Nr. 220185 par summu 2151,50 EUR ar PVN, ko sastāda puse no šādiem izdevumiem:

* puse no 4 235,00 EUR ar PVN par zemes ierīcības projekta izstrādi un realizāciju;
* puse no 30,00 EUR par jauna īpašuma “Studentkalna estrāde” reģistrāciju NĪVKIS (ar PVN neapliek);
* puse no 38,00 EUR zemesgrāmatas kancelejas nodevas par datu aktualizāciju un reģistrāciju zemesgrāmatā (ar PVN neapliek).

Ņemot vērā augstāk minēto, LVM informē ZM, ka ir iespējams virzīt izskatīšanai Ministru Kabinetā jautājumu par valsts nekustamā īpašuma “Studentkalna estrāde” (kadastra Nr. 9054 002 0296), Irlavā, Irlavas pag., Irlavas nov., 0,5213 ha platībā atsavināšanu par labu Pašvaldībai.

Pielikumā:

1. nekustamā īpašuma “Studentkalna estrāde” zemesgrāmatas nodalījuma noraksts;
2. būvju nekustamā īpašuma “Studentkalna estrāde” zemesgrāmatas nodalījuma noraksts;
3. nekustamā īpašuma valsts kadastra informācijas sistēmas izdruka par nekustamo īpašumu “Studentkalna estrāde”;
4. zemes vienības ar kadastra apzīmējumu 9054 002 0267 un zemes vienības ar kadastra apzīmējumu 9054 002 0267 zemes robežu plāns, situācijas plāns un apgrūtinājumu plāns;
5. rēķins Tukuma novada pašvaldībai par izdevumu apmaksu.

Valdes loceklis J. Lapiņš

**ŠIS DOKUMENTS IR ELEKTRONISKI PARAKSTĪTS AR**

**DROŠU ELEKTRONISKO PARAKSTU UN SATUR LAIKA ZĪMOGU**

*S. Plēpe*

*67805015*

*s.plepe@lvm.lv*