**TUKUMA NOVADA PAŠVALDĪBA**

Iestādes reģistrācijas Nr. 90000050975

Talsu iela 4, Tukums, Tukuma novads, LV-3101

Tālrunis 63122707, mobilais tālrunis 26603299, 29288876

[www.tukums.lv](http://www.tukums.lv) e-pasts: [pasts@tukums.lv](mailto:pasts@tukums.lv)

|  |
| --- |
|  |

Tukumā

|  |  |  |  |
| --- | --- | --- | --- |
|  | | Nr. | TND/1-22/21/2799 |
| Uz |  | Nr. |  |

|  |
| --- |
| Zemkopības ministrija  e-adrese  Latvijas valsts meži  e-pasts: [lvm@lvm.lv](mailto:lvm@lvm.lv) |

Valsts zemes atsavināšanas ierosinājums

Tukuma novada pašvaldība (turpmāk – pašvaldība) 2021.gada 24.maijā saņēma AS “Latvijas valsts meži” 2021.gada 24.maija iesniegumu Nr.4.1-2\_040e\_101\_21\_409 “Par valsts nekustamā īpašuma “Kaļķene (kadastrs Nr.9054 002 0004) Irlavas pagastā, Tukuma novadā daļas atsavināšanu” (reģistrēts Domē 2021. gada 24. maijā ar Nr.3297), kurā lūgts izskatīt jautājumu un pieņemt lēmumu par daļu no valsts īpašumā esošās zemes vienības ar kadastra apzīmējumu 90540020004 atsavināšanu (iesniegums 1.pielikumā).

Izskatot AS “Latvijas valsts meži” iesniegumu un iepazīstoties ar lietas apstākļiem, pašvaldība konstatēja:

* Tukuma novada Irlavas pagasta nekustamais īpašums “Kaļķene”, kadastra numurs 90540020004, 2009. gada 1. decembrī reģistrēts Zemgales rajona tiesas Irlavas pagasta Zemesgrāmatas nodalījumā Nr. 100000468915 uz valsts vārda Zemkopības ministrijas personā. Tā sastāvā reģistrētas deviņas zemes vienības (456,87 ha kopplatībā), to skaitā arī zemes vienība ar kadastra apzīmējumu 90540020236 18,1 ha platībā. Saskaņā ar Nekustamā īpašuma administrēšanas lietojumprogrammas (NINO) tiešsaistes datiem ar Nekustamā īpašuma valsts kadastra informācijas sistēmā reģistrētajiem datiem, redzams, ka uz zemes vienības ar kadastra apzīmējumu 90540020236 atrodas zemes īpašniekam nepiederoša būve ar kadastra apzīmējumu 90540020236001 – estrāde;
* Tukuma novada Irlavas pagasta nekustamais īpašums “Studentkalna estrāde” (ēku/būvju īpašums), kadastra numurs 90545020009, kas sastāv no vienas būves ar kadastra apzīmējumu 90540020236001, ir Tukuma novada pašvaldības īpašums un 2006. gada 14. martā reģistrēts Zemgales rajona tiesas Irlavas pagasta Zemesgrāmatas nodalījumā Nr. 100000209305.

Ar Tukuma novada domes 2021.gada 22.jūnija lēmumu “Par valsts nekustamā īpašuma “Kalķene”, Irlavas pagastā, Tukuma novadā, daļas atsavināšanu” (prot. Nr.10, 26.§) nolemts konceptuāli atbalstīt nekustamā īpašuma “Kaļķene”, Irlavas pagastā, Tukuma novadā, kadastra numurs 90540020004, zemes vienības ar kadastra apzīmējumu 90540020236 sadali ar mērķi izdalīt zemi zem pašvaldībai piederošās būves un ceļa piekļuves nodrošināšanai (lēmums 2.pielikumā).

Publiskas personas mantas atsavināšanas likuma 42.panta pirmā daļā paredzēts – valsts nekustamo īpašumu var nodot bez atlīdzības atvasinātas publiskas personas īpašumā. Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kādu atvasinātas publiskas personas funkciju vai deleģēta pārvaldes uzdevuma veikšanai nekustamais īpašums tiek nodots. Šādā gadījumā, saskaņā ar minētā likuma 43.pantu, lēmumu par publiskas personas mantas nodošanu īpašumā bez atlīdzības pieņem šā likuma [5.](https://likumi.lv/ta/id/68490#p5) un [6.pantā](https://likumi.lv/ta/id/68490#p6) minētās institūcijas (amatpersonas).

Pašvaldības īpašumā esošā būve ar kadastra apzīmējumu 90540020236001 ir brīvdabas estrāde, kurai apkārtējā teritorija ir funkcionāli saistīta ar minēto būvi – tajā izvietojas skatītāju sēdvietas, laukums pie estrādes, kā arī neliela teritorija ap būvi tās uzturēšanas nodrošināšanai. Minētā būve ir tieša veidā nepieciešama pašvaldības autonomās funkcijas veikšanai, atbilstoši likuma “Par pašvaldībām” 15.panta pirmās daļas 5.punktam - rūpēties par kultūru un sekmēt tradicionālo kultūras vērtību saglabāšanu un tautas jaunrades attīstību (organizatoriska un finansiāla palīdzība kultūras iestādēm un pasākumiem, atbalsts kultūras pieminekļu saglabāšanai u.c.). Aptuvenā platība, kas ir izdalāma no zemes vienības ar kadastra apzīmējumu 90540020236 zem būves un ar to funkcionāli saistīto teritoriju, ir 0,42ha, kas izpildot zemes kadastrālo uzmērīšanu var tikt precizēta. Atsavinot valsts zemi pašvaldības minētās funkcijas izpildei, vienlaikus tiktu arī nodrošināts Civillikuma 968.pantā noteiktais zemes un ēkas vienotības princips.

Saskaņā ar portālā [www.kadastrs.lv](http://www.kadastrs.lv) redzamo informāciju par kadastra objektu izvietojumu, konstatējams, ka pašvaldībai piederošā būve ar kadastra apzīmējumu 90540020236001 atrodas valstij piederošās zemes vienības ar kadastra apzīmējumu 90540020236 centrālajā daļā un no tās ved ceļš līdz pašvaldības autoceļam dienvidaustrumu virzienā līdz minētās zemes vienības robežai. Shematisks attēlojums redzams šīs vēstules 3.pielikumā pievienotajā shēmā. Tas nozīmē, ka pašvaldībai piederošajam ēku/būvju īpašumam nav tiešas piekļuves no valsts vai pašvaldības autoceļa, un ir nepieciešams atsavināt zemes vienības ar kadastra apzīmējumu 90540020236 daļu ar dabisku brauktuvi piekļuves nodrošināšanai atsavināmai platībai aptuveni 0,1ha platībā (3.pielikuma shēmā atzīmēta teritorija piekļuves nodrošināšanai). Saskaņā ar Meža likuma 44.panta ceturtās daļas 2.punkta a) apakšpunktu, Zemesgrāmatā ierakstītās valsts meža zemes atsavināšanu vai privatizāciju var atļaut ar ikreizēju Ministru kabineta rīkojumu gadījumā, ja valsts meža zeme nepieciešama likumā "Par pašvaldībām" noteikto šādu pašvaldības autonomo funkciju veikšanai: a)ceļu būvniecība vai atsavinot tādu valsts meža zemi, uz kuras atrodas ceļš. Ceļa vietas izdalīšana no valstij piederošās zemes vienības ir nepieciešama piekļuves nodrošināšanai pašvaldības īpašumam “Studentkalna estrāde” un izdalāmai daļai no zemes zem būves un tai funkcionāli saistītai platībai. Līdz ar to kopējā atsavināmā zemes vienības ar kadastra apzīmējumu 90540020236 platība ir ap 0,52ha (0,42ha + 0,1ha).

Ņemot vērā minēto, pamatojoties uz likuma “Par pašvaldībām” 15.panta pirmās daļas 5.punktu un Meža likuma 44.panta ceturtās daļas 2.punkta a) apakšpunktu, Publiskas personas mantas atsavināšanas likuma 42.panta pirmo daļu un 43.pantu, pašvaldība lūdz atsavināt, nododot pašvaldībai bez atlīdzības valstij piederošā nekustamā īpašuma “Kaļķene”, kadastra numurs 90540020004, daļu no zemes vienības ar kadastra apzīmējumu 90540020236 aptuveni 0,52 ha kopplatībā, saskaņā ar shēmu pielikumā (3.pielikums), no tās 0,42 ha – zem pašvaldībai piederošās būves ar kadastra apzīmējumu 90540020236001 un tai funkcionāli saistītā zemes platība, un 0,1 ha – piekļuves nodrošināšanai atsavināmai platībai.

Pielikumā: 1) AS “Latvijas valsts meži” 2021.gada 24.maija iesniegums Nr.4.1-2\_040e\_101\_21\_409 “Par valsts nekustamā īpašuma “Kaļķene (kadastrs Nr.9054 002 0004) Irlavas pagastā, Tukuma novadā daļas atsavināšanu”;

2) Tukuma novada domes 2021.gada 22.jūnija lēmums “Par valsts nekustamā īpašuma “Kalķene”, Irlavas pagastā, Tukuma novadā, daļas atsavināšanu” (prot. Nr.10, 26.§);

3) zemes vienības ar kadastra apzīmējumu 90540020236 atsavināmās daļas ~0,52ha platībā novietojuma shēma.

|  |  |
| --- | --- |
| Pašvaldības izpilddirektors | Ivars Liepiņš |

Brencsone, 27844643

gita.brencsone@tukums.lv